PMIndiaData/PMIndiaSum huggingface dataset:
প্রধান মন্ত্রীনা ভারত্তা ইনভেস্তমেন্ত হেঙ্গৎহনবগী লালোংদা খন্ন-নৈননবা মরুওইবা মীফম অমা পাংথোকখ্রে

প্রধান মন্ত্রী শ্রী নরেন্দ্র মোদীনা ঙসি ভারত্তা অহেনবা ফোরেন ইনভেস্তমেন্তশিং পুক্নিং চিংশিনবগা লোয়ননা কোবিদ-১৯ লাইচৎকী বেকদ্রোপকী মায়োক্তা ইকনোমীদা ইনোৎ অমা পীনবা লোকেল ইনভেস্তমেন্ত প্রমোৎ তৌবদা লালোংদা খন্ন-নৈনবা মরুওইবা মীফম অমা পাংথোকখ্রে। লৈবাক অসিদা হৌজিক লৈরিবা ইন্দস্ত্রীগী লমশিং/প্লোৎশিং/ইস্তেতশিংদা অহেনবা প্লগ অমসুং প্লে ইনফ্রাস্ত্রকচর প্রমোৎ তৌনবা স্কিম দিবেলপ তৌবা অমসুং দরকার ওইবা ফাইনান্সিং সপোর্ত ফংহন্নবা খন্ন-নৈনখি। মীফম মনুংদা প্রধান মন্ত্রীনা ইনভেস্তরশিংবু লমজিং-লমতাক্নবা, মখোয়গী খুদোংচাদবশিং য়েংশিন্নবা অমদি মতম চানা দরকার ওইবা সেন্ত্রেল অমসুং স্তেৎ ক্লিয়ারেন্স পুম্নমক ফংবদা মখোয়বু তেঙবাংনবা থবক লৌখৎনবা পাউতাক পীখি। ভারত্তা ফাস্ত-ত্রেক মোদতা ইনভেস্তমেন্ত পুরক্নবা অমদি ইন্দিয়ন দোমেস্তিক সেক্তরশিং প্রমোৎ তৌনবগীদমক তোঙান-তোঙানবা লালোংশিংদা খন্ন-নৈনখি। মখোয়-মখোয়গী লালোংশিং ফোংদোক্নবা অমসুং ইনভেস্তমেন্তশিং পুক্নিং চিংশিনবদা হেন্না প্রোএক্তিব ওইনবা রাজ্যশিংবু লমজিংনবা মচা খায়না খন্ন-নৈনখি। তোঙান-তোঙানবা মন্ত্রালয়শিংনা পায়খৎলিবা রিফোর্ম ইনিসিয়েতিবশিং লেপ্পা লৈতনা মখা চত্থনবা অমদি ইনভেস্তমেন্ত অমসুং ইন্দস্ত্রীয়েল গ্রোথ প্রমোৎ তৌবগী লম্বীদা অপনবশিং লৌথোক্নবা মতম চানা থবক পায়খৎনবসু খন্ন-নৈনখি। মীফম অদুদা শেল-থুম মন্ত্রী, য়ুমলৈ-কৈরৈ মন্ত্রী, কম্মর্স অমসুং ইন্দস্ত্রীগী মন্ত্রী, রাজ্য মন্ত্রী (শেল-থুম)গা লোয়ননা ভারত সরকারগী মকোকথোংবা ওফিসিয়েলশিংনা শরুক য়াখি।
মন্ত্রীমন্দলনা ভারত অমসুং ফ্রান্সকী মরক্তা রিন্যুয়েবল ইনর্জীগী লমদা তেংবাং পীননবা খুৎয়েক পীনখিবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা রিন্যুয়েবল ইনর্জীগী লমদা তেংবাং পীননবা ২০১৮গী মার্চ ১০দা ন্যু দিল্লীদা খুৎয়েক পীনখিবা য়ানা ৱারোলদা অয়াবা পীখ্রে। নাকল অনিমক্না ম্যুচুয়েল্লী আইদেন্তিফাই তৌরবা লমশিংদা নেস্নেল ইনস্তিত্যুৎ ওফ সোলর ইনর্জী (এন আই এস ই), ইন্দিয়া অমদি কোম্মিসেরিয়েৎ অল’ইনর্জীক ওতোমিক এৎ ওক্স ইনর্জীজ ওলতর্নেতিবস (সি ই এ), ফ্রান্সকী মরক্তা রিসর্স/ দেমোন্সত্রেসন/পাইলোৎ প্রোজেক্ত মশক খঙদোক্নবা পান্দম থম্লি। ম্যুচুয়েল এগ্রীমেন্তা য়ুমফম ওইরগা, পার্তী অনিমক্না আই এস এ মেম্বর লৈবাকশিংদা পাইলোৎ প্রোজেক্ত ইমপ্লিমেন্ত তৌনবা অমদি দিপ্লোই তৌনবগীদমক থবক তৌগনি। কোলাবোরেসন অসি অপুনবা রিসর্স প্রোজেক্ত, অপুনবা আর & দি, অপুনবা ৱার্কশোপশিং, রিসর্স অমসুং তেক্নোলোজী একচেঞ্জ তৌনবা য়াওনা তোঙান তোঙানবা পাম্বৈশিংগী খুত্থাংদা চত্থগনি। য়ানা ৱারোল অসিনা এক্সপার্তশিং অমদি ইনফোর্মেশনগী নেতৱার্কিং একচেঞ্জ তৌননবা পান্দমসু থম্লি। য়ানা ৱারোল অসিনা লৈবাক অনি অসিগী মরক্তা বাইলেতরেল কোওপরেসন হেঙ্গৎহনবদা মতেং ওইরগনি।
মন্ত্রীমন্দলনা ভারত অমসুং বেলজিয়মগী মরক্তা এক্সত্রাদিসন ত্রিতী খুৎয়েক পীনবা অমসুং রেতিফাই তৌবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বেলজিয়মগী মরক্তা এক্সত্রাদিসন ত্রিতী খুৎয়েক পীনবা অমসুং রেতিফাই তৌবদা অয়াবা পীখ্রে। শক্তমশিং মখাগীশিং অসি ত্রিতী অসিগী শক্তমশিংনি:- এক্সত্রাদিৎতা ওব্লিগেসন পার্তী খুদিংমক্না মসিগী তেরিতোরীদা মীওই অমা হেক্তা ফংলগদি, মহাক অদুনা অতোপ্পা পার্তীগী তেরিতোরীদা এক্সত্রাদিতেবল ওফেন্স অমগী মরাল লৈরবা নত্রগা ফাদোক তারবা অতোপ্পদা এক্সত্রাদাইত তৌবা য়ানবা। এক্সত্রাদিতেবল ওফেন্সেস এক্সত্রাদিতেবল ওফেন্স হায়বদি মরাল অমা মদুনা লৈবাক অনিগী আইনগী মনুংদা চৈরাক পীবা য়াবা অমদি মদুদা চহী অমগী কৈশুমশংদা থম্বা নত্রগা মদুদগী হেন্না কনবা দন্দি পীবনি। লৌ হায়বা য়াদবগীদমক মেন্দতরী গ্রাউন্দশিং ত্রিতী অসিগী মখাদা, এক্সত্রাদিসন অসি লৌ হায়বা য়ারোই করিগুম্বা: ওফেন্স অসি পোলিতিকেল ওফেন্সকী মনুং চল্লবা। অদুম ওইনমক ত্রিতী অসিনা পোলিতিকেল ওফেন্স অমা ওইনা লৌরোইদবা অকক্নবা ওফেন্সশিং খায়দোক্লি। ওফেন্স অসি মিলিতরী ওফেন্স অমা ওইরবা মীওই অদুগী কুচু, সেক্স, ধর্ম, নেস্নেলিতী নত্রগা পোলিতিকেল ওপিনিয়ন্না মরম ওইদুনা মীওই অদুদা প্রোসেক্যুতিং নত্রগা দন্দী পীনবা পান্দমদা প্রেসেক্যুসনগীদমক হায়জরি। দন্দি পীনবা প্রোসেক্যুসনগী মতম হেন্দোক্লবা নেস্নেলগী এক্সত্রাদিসন নেস্নেলগী এক্সত্রাদিসন অসি নিংবগী মখা পোল্লি। মরুওইবা শক্তমশিং ত্রিতীগী অতোপ্পা প্রোভিজনশিংদি: অহকপা চৈরাক পীবগী মতাংদা এসুরেন্স (আর্তিকল ৩(৭)) সেন্ত্রেল ওথোরিতীজ (আর্তিকল ৬) সরেন্দর (আর্তিকল ১১) লন-থুম খুৎশিন্নবা (আর্তিকল ১৮) ত্রান্সিৎ (আর্তিকল ১৯) পর্সোনেল দাতাগী প্রোতেক্সন (আর্তিকল ২১) এক্সত্রাদিসন্দা তৌবা চাদিংশিং (আর্তিকল ২২) কন্সলতেসন (আর্তিকল ২৪) এক্সত্রাদিসনগা মরী লৈনবা ম্যুচেল লেগেল এসিসতেন্স (আর্তিকল ২৫) ত্রিতীগী ফোর্স এমেন্দমেন্ত অমসুং তর্মিনেসনগী মনুং চংবা (আর্তিকল ২৬) কানবশিং ত্রিতী অসিনা বেলজিয়মদগী অমদি বেলজিয়মদা তেরোরিস্তশিং, ইকোনোমিক ওফেন্দরশিং অমসুং অতোপ্পা ক্রিমিনেলশিংগী এক্সত্রাদিসন থিবগীদমক লেগেল ফ্রেমৱার্ক অমা পীরগনি। রেতিফিকেসন তৌরবা মতুংদা ত্রিতী অসি শক্তি লৈরগনি। য়ুমফম অনৌবা এক্সত্রাদিসন ত্রিতী অসিনা ১৯০১গী গ্রেৎ ব্রিতেন অমসুং বেলজিয়মগী মরক্তা প্রি-ইন্দিপেন্‌দেন্স এক্সত্রাদিসন ত্রিতীগী মহুৎ শিল্লগনি।
প্রধান মন্ত্রী অমসুং কতর স্তেতকী অমীরগী মরক্তা তেলেফোন্দা ৱারী শানখিবা

Language Name : Manipuri English Realease ID : 200713 প্রধান মন্ত্রী শ্রী নরেন্দ্র মোদীনা ঙসি কতর স্তেতকী অমীর শৈখ তামিম বিন হামাদ অল থানীগা লোয়ননা তেলেফোন্দা ৱারী শানখ্রে। লুচিংবা অনিমক্না মালেমগী লাইচৎ কোবিদ-১৯ অমদি মসিগী সোসিয়েল অমসুং ইকোনোমিক ইম্পেক্তকা মরী লৈননা হৌজিক চত্থরিবা দিবেলপমেন্তশিংদা খন্ন-নৈনখি। মখোয়না ভাইরস শন্দোরকপা থিংনবগীদমক মখোয়-মখোয়গী লমদমশিংদা লৌখৎলিবা খোংথাংশিংগী মতাংদা ৱাফমশিং ফোংদোক্নখি। প্রধান মন্ত্রীনা অমীরগী মফমদা সার্ক লৈবাকশিংগী মরক্তা হন্দক্তা লৌখৎখিবা রিজনেল ইনিসিয়েতিবশিং অমসুং ঙসি অঙনবদা পাংথোকখিবা জি-২০ লুচিংবশিংগী মরক্তা ভর্চুয়েল সম্মিৎকী মতাংদসু পাউদমখি। লুচিংবা অনিমক্না থাজবা ফোংদোকখি মদুদি এফেক্ত তৌরবা লৈবাক পুম্নমক্না লাইনা অসি শন্দোরকপা থিংনবা লৌখৎলিবা খোংথাংশিং অমসুং হোৎনরিবশিং অসি য়াম্না থুনা পোজিতিব ওইবা মহৈ ফংলগনি। মখোয়না লাইচৎ অসি থেংনবদা ইন্তরনেস্নেল সোলিদরিতী অমসুং ইনফোর্মেশন শেয়ার তৌবগী মরুওইবদা অকনবা ৱাফমশিং ফোংদোক্নখি। প্রধান মন্ত্রীনা শৈখ তামিম বিন হামাদ অল থানিবু অখন্ননা হৌজিক ওইরিবা ফিভম অসিদা কতরদা লৈরিবা অমসুং থবক তৌরিবা ভারত মচাশিংগী য়াইফনবগীদমক মহাক মশামক্না পুক্নিং চংবীবগীদমক থাগৎপা ফোংদোকখি। অমীরনা কাতরদা লৈরিবা ভারত মচা পুম্নমক্কী সেফতী অমসুং ৱেলফেয়ারগী মতাংদা প্রধান মন্ত্রীনা থাজবা পীখি। প্রধান মন্ত্রী অমসুং অমীরনা হৌজিক ওইরিবা ফিভমদা চাং নাইনা পাউ ফাওনবা অমসুং তাথোক-তাশিন তৌবা ঙাক্তুনা থম্বদসু য়ানখি।
মন্ত্রীমন্দলনা ভারত অমসুং আইসলেন্দগী মরক্তা সস্তেনেবল ফিসরিজ দিবেলপমেন্তকী লমদা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ফিসরিজকী লমদা ভারত অমসুং আইসলেন্দগী মরক্তা খুৎয়েক পীনখিবা য়ানা ৱারোল অমা অয়াবা পীখ্রে। য়ানা ৱারোল অসি ২০১৯গী সেপ্তেম্বর ১০দা খুৎয়েক পীনখিবনি। য়ানা ৱারোল অসিগী মরুওইবা মগুনশিং অদুদি: অ. সাইন্তিস্তশিং অমসুং তেক্নিকেল এক্সপার্তশিংগী একচেঞ্জকীদমক অমসুং অখন্ননা সমুদ্র তোর্বান মনাক অমসুং সমুদ্রগী অরুবা ইরোলনুংগী মফমশিংদা তোতেল এলাৱেবল কেৎচেস ইস্তিমেৎ তৌবগী লমশিংদা মখোয়গী প্রোপর প্লেসমেন্তকীদমক ফেসিলিতীশিং শেম্বা; আ. মোদর্ন ফিসরিজ মেনেজমেন্ত অমসুং ফিস প্রোসেসিংগী লমশিংদা তোঙান তোঙানবা মেনেজমেন্ত এস্পেক্তশিংদা মরুওইবা ফিসরিজ ইন্সতিত্যুৎশিংদগী ফিসরিজ প্রোফেস্নেলশিংদা ত্রেনিং পীবা ই. সাইন্তিফিক লিতরেচর রিসর্স ফাইন্দিংশিং অমসুং অতোপ্পা ইনফোর্মেশন একচেঞ্জ তৌনবা। ঈ. ফিসিংগী প্রোসপেক্তশিং স্তদী তৌনবা এক্সপর্তশিং একচেঞ্জ তৌবা। ইন্তরপ্রিনরশিপ দিবেলপমেন্তকীদমক হায় সীজ ফিসরিজদগী প্রদক্তশিংগী প্রোসেসিং অমসুং মার্কেতিং। য়ানা ৱারোল অসিনা ভারত অমসুং আইসলেন্দগী মরক্তা হৌজিক লৈরিবা মরূপ ওইবগী মরীশিং হেন্না চেৎশিলহল্লগনি অমদি নাকল অনিগী ইশুশিংদা তাথোক তাশিন তৌবা য়াওনা ফিসরিজতা তাথোক তাশিন তৌবা অমসুং তেংবাং পীনবা হেঙ্গৎলগনি।
পি.এম.না কনাদিয়ন পি.এম. জস্তিন ত্রুদোবু মীখলদা মায় পাকপগীদমক হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা কনাদিয়ন প্রধান মন্ত্রী জস্তিন ত্রুদোবু মহাক্না মীখলদা মায় পাকপগীদমক হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “প্রধান মন্ত্রী @JustinTrudeau মীখলদা অদোম্না মায় পাক্লরপদা হরাওবা ফোংদোকচরি! ভারত-কানাদাগী মরী হেন্না চেৎশিন্নবা লোয়ননা মালেমগী অমসুং মল্তিলেতরেল ইশুশিংদা ঐখোয়গী মতেং পাংনবাগীদমক অদোমগা পুন্না মখা তানা থবক তৌমিন্নবগী তাঞ্জা ঐহাক্না ঙাইদুনা লৈজরি”।
স্তেতহুদ দেনা লাকপদা প্রধান মন্ত্রীনা তেলঙ্গনাগী মীয়ামদা য়াইফ-পাউজেল পীখ্রে; আন্ধ্র প্রদেশকী মীয়ামদসু য়াইফ-পাউজেল পীখ্রে

স্তেতহুদ দেনা লাকপদা প্রধান মন্ত্রী শ্রী নরেন্দ্র মোদীনা তেলঙ্গনাগী মীয়ামদা য়াইফ–পাউজেল পীখ্রে। প্রধান মন্ত্রীনা আন্ধ্র প্রদেশকী মীয়ামদসু য়াইফ–পাউজেল পীখ্রে। প্রধান মন্ত্রীনা হায়খি, “তেলঙ্গনাগী স্তেতহুদ দেনা লাকপদা ঐহাক্না তেলঙ্গনাগী মীয়ামদা য়াইফ–পাউজেল পীজরি। লাক্কদৌরিবা চহি অসিদা রাজ্য অসিগী মীয়ামগী মঙলান অদু মংফাওনবা ওইরসনু। ঐহাক্কী আন্ধ্র প্রদেশকী ইচল–ইচে অমসুং ইচিল–ইনাওশিং য়াইফ–পাউজেল পীজরি। রাজ্য অসিগী মীয়াম্না হকচাং ফবা অমদি চাউখৎপা পুরক্নবা ঐহাক্না থৌনীজরি।”
প্রধান মন্ত্রীনা অহমেদবাদতা নবরাত্রী কুহ্মৈগী নুংঙাইবা ফোংদোকপগী থৌরমদা শরুক য়াখ্রে

প্রধান মন্ত্রী, শ্রী নরেন্দ্র মোদীনা অহমেদবাদকী জি.এম.দি.সি. গ্রাউন্দদা ঙসি নুমিদাংদা নবরাত্রীগীদমক্তা পাংথোকপা নুংঙাইবা ফোংদোকপগী কুহ্মৈদা শরুক য়াখ্রে। প্রধান মন্ত্রীনা কুহ্মৈ পাংথোকফমদা গুজরাতকী রাজ্যপাল, শ্রী অচার্য়া দেবব্রত অমসুং মুখ্য মন্ত্রী, শ্রী ভুপেন্দ্র ভাই পতেলগা লোয়ননা থুংলখি। গুজরাতকী রাজ্যপাল, মুখ্য মন্ত্রী অমসুং লাইনীংবা লাখ কয়াগা লোয়ননা প্রধান মন্ত্রীনা মহা আর্তী কৎখি। ভারতকী চৎনবী অমসুং গুজরাত লমদমগী থৌওং কয়াগী শক্তম তাকপা নবরাত্রীগী কুহ্মৈদা প্রধান মন্ত্রীনা শরুক য়াখিবদা লাইনীংবা কয়ানা শেংলবা থৌরম অসিদা হরাও নুংঙাইবা ফাওনখি। মুখ্য মন্ত্রীনা প্রধান মন্ত্রীগী মফমদা ইমা অম্বাজী শ্রী য়ন্ত্রা অমবু য়াইফরবা খুদোলপোৎ ওইনা পীখি। প্রধান মন্ত্রীনা নাৎকী থৌরম কয়া অমসুং গর্বা মিৎয়েং তাখি। নুমিৎ নিনিগী খোঙচৎকীদমক্তা গুজরাত্তা লৈরিবা প্রধান মন্ত্রীনা ঙসি সুরত অমসুং ভবনাগরদা পাংথোকপা থৌরম কয়াদা শরুক য়াখি অমসুং প্রোজেক্ত কয়া শঙ্গাখি/মীয়ামদা খুৎশিন্নখি/উরেপ উয়ুং তমখি। মহাক্না ঙসি অহমেদবাদতা ৩৬শুবা নেস্নেল গেম্স ২০২২বুসু হৌদোকখি। প্রধান মন্ত্রীনা হয়েং শক্তি পীথ ৫১গী মনুংদা অমা ওইরিবা অম্বাজীদা লৈবা লাইনীংবগী মফমদা অমদা পাংথোকপা থৌরমদা শরুক য়াগনি। প্রধান মন্ত্রীনা অম্বাজীদা লুপা করোর ৭২০০ হেন্না চঙনা শাবা চাউখৎ-থৌরাংগী তোঙানবা প্রোজেক্ত কয়াগী উরেপ উয়ুং তম্বগা লোয়ননা লৈবাক মীয়ামদা খুৎশিন্নগনি। প্রধান মন্ত্রীনা পি.এম. অৱস য়োজনাগী মখাদা শাবা য়ুম ৪৫,০০০ হেনববু মীয়ামদা খুৎশিন্নদুনা উরেপ উয়ুং তমগনি। প্রধান মন্ত্রীনা তরঙ্গা হিল-অম্বাজী-অবু রোদ ন্যু ব্রোদ গেজ লাইন অমসুং প্রসাদ স্কিমগী মখাদা পায়খৎপা অম্বাজী লাইশঙগী লাই নীংবগী ফেসিলিতীশিং চাউখৎহনবগী থবক্কী উরেপ উয়ুং তমগনি। অনৌবা রেল লাইন অসিনা শক্তি পীথ ৫১গী মনুংদা অমা ওইরিবা অম্বাজীদা লাকপা লাইনীংবা লাখ কয়াদা কান্নবা পীগনি, অমসুং হায়রিবা মফমশিংদা অসিদা লাইনীংবশিংনা লাই নীংবগী নুংঙাইরবা এক্সপেরিএন্স ফংহনগনি। উরেপ উয়ুং তমগদবা অতোপ্পা প্রোজেক্তশিংগী মনুংদা দীসাগী এয়রফোর্স স্তেসনগী রনৱে অমসুং মরী লৈনবা ইনফ্রাস্ত্রকচর; অম্বাজী বাইপাস রোদশিং য়াওরি। প্রধান মন্ত্রীনা ৱেস্তর্ন ফ্রৈত কোরিদোরগী কিলোমীতর ৬২ শাংবা অনৌবা পালনপুর-ন্যু কহেসানা সেক্সন অমসুং কিলোমীতর ১৩ শাংবা ন্যু পালনপুর-ন্যু চতোদর সেক্সন (পালনপুর বাইপাস লাইন) অসিসু মীয়ামদা খুৎশিন্নগনি। মসিনা পিপাবব, দীন্দয়াল পোর্ত ওথোরিতী (কান্দলা), মুন্দ্রা অমসুং গুজরাতকী অতোপ্পা হিংথাংফমশিং চৎপগী কন্নেক্তিবিতী হেন্না ফগৎহনগনি। সেক্সনশিং অসি হাংদোকপদগী, ৱেস্তর্ন দেদিকেতেদ ফ্রৈত কোরিদোরগী কিলোমীতর ৭৩৪ মথৌ তৌবা হৌগনি। লম্বী অসি হাংদোকপনা গুজরাতকী মেহসানা-পালনপুর; রাজস্থানগী স্বরুপগঞ্জ, কেশবগঞ্জ, কিশনগর; হরিয়ানাগী রেৱারী-মনেসর অমসুং নার্নাউলগী ইন্দস্ত্রীশিংদা কান্নবা য়াম্না পীগনি। প্রধান মন্ত্রীনা মিথা-থারদ-দীসা শোরোক পাকথোক চাউথোকহনবা য়াওনা অতোপ্পা রোদ প্রোজেক্ত কয়াসু মীয়ামদা খুৎশিন্নগনি।
হৌজিক লৈরিবা মেদিসন লিস্ত ১০৩ অসিগী মথক্তা অনৌবা পোৎথোক হায়বদি অল্কোহোলিক হেন্দ দিসইনফেক্তেন্ত (এ ঐচ দি) হাপচিন্দুনা ফর্মাস্যুতিকেল্স পর্চেজ পোলিসী (পি.পি.পি.) শাংদোকপা/নৌথোকহনবা মন্ত্রীমন্দলনা য়ারে

ফর্মাস্যুতিকেল্স সেন্ত্রেল পব্লিক সেক্তর অন্দরতেকিংস (সি.পি.এস.য়ু.)শিং থুপচিন্দ্রি ফাওবা মখোয়গী ফর্মাস্যুতিকেল্স পর্চেজ পোলিসী (পি.পি.পি.) শাংদোকপা/নৌথোকহনবদা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ারে। অচৌবা কান্নবা পোলিসী শাংদোকহনবা অসিনা সি.পি.এস.য়ু.শিংনা মখোয়গী শিন্মীশিং তলব পীবা ঙম্নবা হৌজিক লৈরিবা খুদোংচাবশিং মপুংফানা শীজিন্নদুনা শেন তানবা ঙমহনগনি অমসুং দিসইনভেস্তমেন্ত পাংথোকপা মতমদা মখোয়গী মমল য়াম্লবা মেচিনশিংগী ফিবম ফনা লৈহনবা ঙমগনি। নুংগী ৱারোল সি.পি.এস.য়ু.শিংনা শুংলিবা হিদাক ১০৩গী চহি মঙাগী ওইনা পি.পি.পি. অসি মন্ত্রীমন্দলনা ৩০.১০.২০১৩দা অয়াবা পীখিবনি। থৌশিল অসি কেন্দ্র অমসুং রাজ্য সরকারশিংনা মখোয়গী পি.এস.য়ু.শিংদগী হিদাক লৈবা য়াহল্লি। মমল লেপ্পগী থবক নেস্নেল ফর্মাস্যুতিকেল্স প্রাইসিং ওথোরিতীনা পাংথোকলি। ফারমা সি.পি.এস.য়ু.শিংদগী পোৎ লৈবদা দ্রগ এন্দ কোস্মেতিক রুল্সকী সেদ্যুল ‘এম’গী মতুংইন্না গুদ মেনুফেকচরিং প্রাকতিসেস(জি.এম.পি.) গী নিয়মশিং ইনগনি। পোলিসী অসি ০৯.১২.২০১৮দা লোইরে। মখোয়গী অহেনবা লম য়োনবদগী ফংলকপা শেনফম্না শেন্দোলশিং শিংদোক্নবা ইন্দিয়ন দ্রগ্স এন্দ ফর্মাস্যুতিকেল্স লিমিতেদ অমসুং রাজস্থান দ্রগ্স এন্দ ফর্মাস্যুতিকেল্স লিমিতেদ থুপচিনবা অমসুং হিন্দুস্থান এন্তিবাইওতিক্স লিমিতেদ অমসুং বেঙ্গল কেমিকেল্স এন্দ ফর্মাস্যুতিকেল্স লিমিতেদ য়োনবগী অয়াবা ২৮.১২.২০১৬দা মন্ত্রীনা পীখি। মখা তারকপদা, দিপার্তমেন্ত ওফ পব্লিক ইন্তর্প্রাইজেসগী কাংলোন মতুংইন্না, অহেনবা লম য়োনবগী অয়াবা পীনবা ৱারেপ অদু মন্ত্রীমন্দলনা ১৭.০৭.২০১৯দা অমুক শেমদোকখি। মঙাশুবা সরকারগী ফারমা হায়বদি কর্নাতক এন্তিবাইওতিক্স এন্দ ফর্মাস্যুতিকেল্স লিমিতেদকী ভারত সরকারগী ইকুইতী চাদা ১০০ য়োনথোক্নবগী ৱারেপ ০১.১১.২০১৭দা কেবিনেত কম্মিতী ওন ইকোনোমিক এফিয়র্সনা লৌখি। ফারমা সি.পি.এস.য়ু.শিং থুপচিনবা নত্ত্রগা য়োন্দ্রিফাওবা থৌশিল অসি শাংদোকপা হায়না ৱারেপ লৌখি।
প্রধান মন্ত্রীনা মাধৱা নবমিদা শ্রী মাধৱাচার্য়গী মফমদা খুরুমজখ্রে

প্রধান মন্ত্রী শ্রী নরেন্দ্র মোদীনা মাধৱা নবমিগী তাঞ্জা লাকপদা শ্রী মাধৱাচার্য়গী মফমদা খুরুমজখ্রে। মহাক্না ফেব্রুৱারী ২০১৭দা জগদগুরু মাধৱাচার্য়গী ৭শুবা সেন্তেনরী থৌরমগী শেংলবা তাঞ্জাদা পীখিবা মহাক্কী ৱারোল অদুসু শেয়ার তৌখি। ত্বীৎ অমদা প্রধান মন্ত্রীনা হায়খি, “মাধৱা নবমিগী শেংলবা তাঞ্জা লাকপদা ঐহাক্না শ্রী মাধৱাচার্য়গী মফমদা খুরুমজরি। স্পিরিচুএল অমসুং সমাজকী থাক হেঙ্গৎহন্নবগী ওইবা মহাক্কী অথোইবা পাউজেল অদুনা জেনরেসন কয়া পুক্নিং থৌগৎলগনি। শ্রী মাধৱাচার্য়দা ঐহাক্না থমজখিবা ৱারোল মফম অসিদা লৈরে।”
মন্ত্রী-মন্দলনা প্রধান মন্ত্রী আৱাজ য়োজনা – গ্রামিন (পি.এম.এ.ৱাই.-জি) অসি মার্চ ২০২১দগী মার্চ ২০২৪ ফাওবা মখা চত্থবদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা ঙসি ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা প্রুধান মন্ত্রী আৱাজ য়োজনা – গ্রামিন (পি.এম.এ.ৱাই.জি.) অসি মার্চ ২০২১দগী হেন্না মখা চত্থনবগী রুরেল দিবেলপমেন্ত দিপার্তমেন্তগী প্রপোজেল অদু অয়াবা পীখ্রে, হায়রিবা অসিগী ওইনা মার্চ ৩১, ২০২১ ফাওবদা স্কীম অসিগী মখাদা য়ুম করোর ২.৯৫কী অপুনবা পান্দমগী মনুংদা লেমহৌরিবা য়ুম লাখ ১৫৫.৭৫ শান্নবা শেলগী মতেং পীরগনি। মন্ত্রী-মন্দলনা অয়াবা পীখিবা অদুগী অকুপ্পা মরোল মখাদা পীরি: য়ুম করোর ২.৯৫কী অপুনবা পান্দম অমগী মনুংদা লেমহৌরিবা য়ুমশিং শাবা লোইশিন্নবা হৌজিক লৈরিবা কাংলোনশিংগী মতুং ইন্না পি.এম.এ.ৱাই.-জি, অসি মার্চ ২০২১দগী মার্চ ২০২৪ ফাওবা মখা চত্থবা। পি.এম.এ.ৱাই.-জি.গী মখাদা খুঙ্গংগী মফমশিংদা য়ুম করোর ২.৯৫ শান্নবা থমখিবা অপুনবা পান্দম অসি ফংনবা লেমহৌরিবা য়ুম লাখ ১৫৫.৭৫ অসি শান্নবা চংগদবা অপুনবা শেনফম অসি লুপা করোর ২,১৭,২৫৭নি (কেন্দ্রগী সিয়র লুপা করোর ১,২৫,১০৬ অমসুং রাজ্যগী সিয়র লুপা করোর ৭৩,৪৭৫) অমসুং এন.এ.বি.এ.আর.দি.দা শেন্দোই থিনবা অহেনবা লুপা করোর ১৮,৬৭৬ অমগা মথৌ তাই। গ্রোস বজেদতরী সপ্পোর্ত (জি.বি.এস.)কী খুত্থাংদা ই.বি.আর. অমসুং অপুনবা স্কীমগী ফন্দিংগী প্রোভিজনগী ফেজ শেমদোকপা অসি শেল-থুম মন্ত্রালয় তান্নরবা মতুংদা ৱারেপ লৌগনি। অপীকপা রাজ্য অমমমদা হায়বদি হিমাচল প্রদেশ, হরিয়ানা, গোৱা, পঞ্জাব, উত্তরাখন্দ, অসাম অমসুং ত্রিপুরা য়াওদনা এন.ই.গী রাজ্যশিং অমসুং জে অমসুং কে য়াওদনা য়ু.তি. পুম্নমক্তা এদমিনিস্ত্রেতিব ফন্দশিংগী (অপুনবা এদমিনিস্ত্রেতিব ফন্দগী ২%গী মনুংদা ০.৩%) কেন্দ্রগী সিয়রদগী চহিগী ওইনা অহেনবা এদমিনিস্ত্রেতিব ফন্দ লুপা লাখ ৪৫ কাইথবা অমসুং এদমিনিস্ত্রেতিব ফন্দশিংগী ১.৭০% হেন্না হায়রিবা রাজ্যশিং/য়ু,তি.শিংদা কাইথখি। এফ.ৱাই, ২০২৩-২৪ ফাওবা প্রোগ্রাম মেনেজমেন্ত য়ুনিত (পি.এম.য়ু.) অমসুং নেস্নেল তেক্নিকেল সপ্পোর্ত এজেন্সী (এন.ই.এস.এ.) মখা চত্থবা। কান্নবশিং: ২০২৪ ফাওবা মখা চত্থখিগদবা স্কিম অসিনা পি.এম.এ.ৱাই.-জিগী মখাদা পান্দম থম্লিবা অপুনবা য়ুমথোং ২.৯৫গী মনুংদা লেমহৌরিবা য়ুমথোং ১৫৫.৭৫দা খুঙ্গংগী লমদমদা থম্লিবা পাম্দম ‘হাউজিং ফোর ওল’ ফংনবা তঙাইফদবা মচাকশিংগা লোইননা পক্কা য়ুম শান্নবা শেলগী তেংবাং পীরগনি। নোভেম্বর ২৯, ২০২১ ফাওবদা পান্দম থম্লিবা করোর ২.৯৫কী মনুংদা পি.এম.এ.ৱাই-জিগী য়ুম করোর ১.৬৫ শাখ্রে। ওগস্ত ১৫, ২০১৫ ফাওবদা থম্লিবা দেদলাইনগী মনুংদা এস.ই.ই.সি. ২০১১ দেতাবেজ পর্মনেন্ত ৱেত লিস্তকা মান্নবা য়ুম করোর ২.০২ শাবা লোইশিল্লগনি। মরম অদুনা য়ুম করোর ২.৯৫কী অপুনবা পান্দম অসি ফংনবা স্কিম অসি মার্চ ২০২৪ ফাওবা মখা চত্থবা মথৌ তাই।
য়ুনাইতেদ নেসন্সদা য়ুনাইতেদ স্তেতসকী পর্মনেন্ত রিপ্রজেন্তিব এম্বাসেদর শ্রীমতি নিক্কি হেলিনা প্রধান মন্ত্রীগা উন্নখ্রে

য়ুনাইতেদ নেসন্সদা য়ুনাইতেদ স্তেতসকী পর্মনেন্ত রিপ্রজেন্তিব এম্বাসেদর শ্রীমতি নিক্কি হেলিনা ঙসি প্রধান মন্ত্রী মোদীগা উন্নখ্রে। এম্বাসেদর হেলিনা রাষ্ট্রপতি ত্রম্পকী মায়কৈদগী য়াইফ পাওজেল পুরকখি। প্রধান মন্ত্রীনা মহাকপু রাষ্ট্রপতি ত্রম্পকী মফমদা মহাক্কী মায়কৈদগী য়াইফা পাওজেল পুখিনবা হায়জখি অমদি মমাংদা পাংথোকখিবা মখোয়গী মীফমশিং অমসুং ৱারি শান্নখিবশিং অদু নৌহৌনা নিংশিংখি। এম্বাসেদর হেলিনা ভারত অমসুং য়ু এসকী মরক্তা অখন্ননা স্ত্রেতেজিক অমসুং দিফেন্স সেক্তরদা লৈরিবা অচেৎপা মরি অদু নোৎ তৌখি। শক্নাইরবা অনিমক্না তেরোরিজম থেংনবা অমসুং মল্তিলেতরেল ফোরা য়াওনা ইন্দিয়া-য়ু এস কোওপরেসন হেঙ্গৎহন্নবা লম্বীশিং খন্নখি। ভারত-য়ু এসকী অকনবা পার্তনরশিপনা মখা তানা মালেমদা শান্তি অমসুং চাওখৎপা পুরক্নবগী মরুওইবা ফেক্তর অমা ওইগনি হায়না মখোয়না থাজবা ফোংদোকখি। প্রধান মন্ত্রীনা রাষ্ট্রপতি ত্রম্পকী সাউথ এসিয়া অমসুং ইন্দো পেসিফিক স্ত্রেতেজিশিং অদু থাগৎপা ফোংদোকখি অমদি কোরিয়ান পেনিনসুলাগী দিন্যুক্লিরাইজেসনদা মহাক্কী ইনিসিয়েতিব অদুদা পুক্নিং থৌগৎখি।
পি.এম.না মমিং লৈরবা স্তোক ইনভেস্তর রাকেশ ঝুনঝুনৱালানা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মমিং লৈরবা স্তোক ইনভেস্তর রাকেশ ঝুনঝুনৱালানা লৈখিদবদা অৱাবা ফোঙদোকখ্রে। ত্বিত অমদা প্রধান মন্ত্রীনা হায়খি; "রাকেশ ঝুনঝুনৱালা অসি নমথাবা ঙমদবা মীশক অমনি। য়াম্না থৱায় য়াওবা, লৌশিং অমসুং জ্ঞান লৈবা মহাক্না ফাইনান্সিএলগী লমদা কাউঙমলরোইদবা মওংদা শরুক তম্লমখি। মহাক্না ভারত চাউখৎহনবা য়াম্না পামজখি। মহাক্না লৈখিদবা অসি য়াম্না নুংঙাইতে। মহাক্কী ইমুং মনুং অমসুং মহাকপু নুংশিজবশিংগী অৱাবদা শরুক য়াজরি। ওম শান্তি।"
প্রধান মন্ত্রীনা সুর্য নমস্কার চেলেঞ্জ লাখ ৭৫বু থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা ফিৎ ওইনা লৈবগী মরুওইবা অদু ফোংদোকখ্রে অমদি সুর্য নমস্কার চেলেঞ্জ লাখ ৭৫বু থাগৎপা ফোংদোকখ্রে। ভারতকী মরু ওইবা এথেলেৎশিংগা ঙসি সুর্য নমস্কার চেলেঞ্জ লাখ ৭৫দা থাদোরকপা স্পোর্তস ওথোরিতী ওফ ইন্দিয়াগী ত্বীৎকী পাউখুমদা প্রধান মন্ত্রীনা ত্বীৎ তৌখি: “হৌজিক চত্থরিবা মালেমগী লাইচৎ অসিনা ফিৎ ওইনা থম্বা অমসুং ইম্যুনিতী হেনগৎহনবগী মরুওইবা অদু হেন্না চেৎশিলহল্লে। মায়কৈ অসোমদা মসি অচৌবা হোৎনবা অমনি। মতম অসিমক্তদা, ঐহাক্না ময়ামদা কোবিদ-১৯গা মরী লৈনবা প্রোতোকোলশিং ঙাক্না চৎনবা, মাস্ক উপনবা অমদি তিকা থাদোকপা য়ারবা ওইরগদি তিকা থাদোকপীনবা অপ্পীল তৌজরি।”
সেন্ত্রেল লিস্তা অদর বেকৱার্দ ক্লাসেসশিং সব-কেতেগোরাইজেসনগী থবকশিং য়েংশিন্নবা কম্মিসনগী তার্ম ২০১৯গী মে ৩১ ফাউবা শাংদোকপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা সেন্ত্রেল লিস্তা অদর বেকৱার্দ ক্লাসেসশিং সব-কেতেগোরাইজেসনগী থবকশিং য়েংশিন্নবা কম্মিসনগী তার্ম থা ৬কী ওইনা ২০১৮গী নবেম্বর ৩০দগী ২০১৯গী মে ৩১ ফাওবা শাংদোকপা য়ারে। কম্মিসন্না রাজ্য সরকারশিং, স্তেত বেকৱার্দ ক্লাসেস কম্মিসনশিং, কম্যুনিতী এসোসিয়েসনশিং, তোঙান-তোঙানবা বেকৱার্দ ক্লাসেসকী মীয়াম অমসুং কম্মিসনশিংগা মীফম কয়া পাংথোক্লে অমসুং কাস্তশিংগী রিকোর্দশিং ফংলে, অৱাংবা থাক্কী মহৈলোয়শঙশিংদা মিং চল্লিবা ও বি সিশিং অমসুং সেন্ত্রেল দিবার্তমেন্তশিংদা থবক তৌরিবা কাস্তশিংগী মীওইশিং, সেন্ত্রেল পব্লিক সেক্তর অন্দরতেকিং, পব্লিক সেক্তর বেঙ্কশিংদা থবক তৌরিবশিংগী রেকোর্দ শেম্লে। দেতা অদু নৈনবদগী ফংলকপা ই-পাউগী মতুংইন্না, কম্মিসন্না রাজ্যশিং অমসুং মখোয়গী বেকৱার্দ ক্লাসেস কম্মিসনশিংগা সব-কেতেগোরাইজেসনগী লিস্ত শেম্বা লোইদ্রিঙৈদা মীফম পাংথোক্নবা কম্মিসন্না ফোঙদোকখি।
প্রধান মন্ত্রীনা ইদিনবর্গকী দ্যুক ঐচ.আর.ঐচ. দ প্রিন্স ফিলীপ্না লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা ইদিনবর্গকী দ্যুক ঐচ.আর.ঐচ. দ প্রিন্স ফিলীপ্না লৈখিদবদা ব্রিতিশকী মীয়াম অমসুং রোয়ালগী ইমুংদা মহাক্না থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায় মদুদি, “ঐহাক্কী ৱাখলনা ইদিনবর্গকী দ্যুক ঐচ.আর.ঐচ. দ প্রিন্স ফিলীপ্না লৈখিদবদা ব্রিতিশকী মীয়াম অমসুং নিংথৌরেলগী ইমুংগী মনাক্তা লৈরি। মহাক্না মিলিতরীদা মশক নাইবা থবক কয়া অমা তৌরমখি অমসুং কাংলুপ কয়াগী থবক থৌরম কয়া অমদা মাংজিল থারমখি। মহাক্কী থৱায়না ইংনা-চিক্না লৈবা ওইরসনু” ।
মন্ত্রীমন্দলনা লেফত ৱিং এক্সত্রিমিজম এরিয়াশিংদা মোবাইল কনেক্তিবিতী ফংহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুমলৈ-কৈরৈ মন্ত্রালয়না শকখঙলবা তৱার লোকেসন ৪০৭২দা মোবাইল সর্বিস ফংহন্নবা য়ুনিবর্সেল সর্বিস ওব্লিগেসন ফন্দ [য়ু এস ও এফ] সপোর্তেদ স্কিমদা অয়াবা পীখ্রে। মসি লেফত ৱিং এক্সত্রিমিজম [এল দবল্যু ই]না শোকহল্লবা রাজ্য ১০গী জিলা ৯৬কীদমক অনিসুবা ফেজকী প্রোজেক্তনি। প্রোজেক্ত অসিগী অপুনবা শেনফম অসি লুপা কোতি ৭৩৩০ ওইগনি। নেতৱার্ক অসি এল দবল্যু ইনা শোকহল্লবা এরিয়াশিংদা দিপ্লোই তৌরিবা সেক্যুরিতী পর্সোনেলশিংনা শিজিন্নগনি। প্রোজেক্ত অসিনা লম্বী লমদাং নাতৈ চাদবা খুঙ্গংশিংদা লৈরিবা মীওইশিংগী ইকোনোমিক এক্তিবিতিশিং ফগৎহনবদসু মতেং পাংলগনি। মসিনা চাউখৎত্রিবা অমদি এল দবল্যু ইনা শোকহল্লবা এরিয়াশিংদা দিজিতেল মোবাইল কনেক্তিবিতী ফংহনবগা লোয়ননা ই-গবর্নান্স এক্তিবিতীশিং মথৌ পাংথোকপা ঙমহল্লগনি। রাজ্য ১০দা প্রপোজ তৌরিবা তৱার লোকেসনগী মশিং অদু মখাদা লৈরে: সি. নং. রাজ্যশিং জিলাশিং তৱার লোকেসনগী মশিং ১ আন্ধ্র প্রদেশ ৮ ৪২৯ ২ বিহার ৮ ৪১২ ৩ ছতিসগর ১৬ ১০২৮ ৪ ঝারখন্দ ২১ ১০৫৪ ৫ মধ্য প্রদেশ ১ ২৬ ৬ মহারাষ্ট্রা ২ ১৩৬ ৭ উরিষা ১৮ ৪৮৩ ৮ তেলঙ্গনা ১৪ ১১৮ ৯ উত্তর প্রদেশ ৩ ১৭৯ ১০ ৱেস্ত বেঙ্গল ৫ ২০৭ অপুনবা মশিং রাজ্য ১০ ৯৬ ৪০৭২ য়ুমফম: অ. এল দবল্যু ই ফেজ-I প্রোজেক্ত অপুনবা শেনফম লুপা কোতি ৪০৮০.৭৮ কায়থোক্তুনা এল দবল্যু ই এরিয়াশিংদা ২জি তেক্নোলোজী শিজিন্নদুনা মোবাইল সর্বিস ফংহন্নবা এল দবল্যু ই ফেজ I প্রোজেক্ত । হৌজিক ফাওবদা অপুনবা সাইৎ মশিং ২৩৫৫গী মনুংদা সাইৎ ২৩৩৫ রেদিয়েৎ তৌরে। আ. এল দবল্যু ই ফেজ-II প্রোজেক্ত সেক্যুরিতী পর্সোনেলশিংগী কমুনিকেসনগী মথৌ তাবা অদুগীদমক মরি লৈনবা রাজ্যশিংগা তাথোক তাশিন তৌদুনা তৱার লোকেসন ৪০৭২ মশক খঙদোকখি অমদি ২০১৭কী ওক্তোবর ২৭তা দিপার্তমেন্ত ওফ তেলিকম্যুনিকেশন্দা শিন্নখি। স্তেকহোল্দরশিংগী মথৌ তাবশিংগী মতুং ইন্না ফেজ-II প্রোজেক্তা প্রপোজ তৌরিবা তেক্নোলোজী অদু অপগ্রেদ তৌরে। মোবাইল কনেক্তিবিতী ফংহন্নবগীদমক প্রোজেক্ত অসিদা হৌজিক ২জি অমসুং ৪জি তেক্নোলোজী দিপ্লোই তৌরে।
ভেতরান এক্তর রিশি কাপুর লৈখিদবদা পি.এম.না অৱাবা ফোংদোক্লি

প্রধান মন্ত্রী, শ্রী নরেন্দ্র মোদিনা ভেতরান এক্তর রিশি কাপুরনা লৈখিদবদা নুংঙাইতবা ফোংদোক্লি। প্রধান মন্ত্রীনা হায়খি, “মখল মখা কয়াগী শক্লোন, মগুন লৈবা, মীয়াম্না নুংশিহনবা অমসুং ঈচং থৌবা ….. হায়রবদি রিশি কাপুরজীবুনি। মহাক্তি তেলেন্তকী তুংনফম্নি। সোসিয়েল মীদিয়াদা ফাওবা ঐখোয়নিনা ৱারী শানখিবশিং অদু মতম চুপ্পদা নীংশিংখিগনি। মহাক ফিল্ম অমসুং ভারতকী চাউখৎ থৌরাংগী মতাংদা য়াম্না থৱাই য়াওজরমবা মীনি। মহাক্না লৈখিদবদা থমোই শোক্না নুংঙাইতবা পোকই। মহাক্কী ইমুং-মনুং অমসুং ফেনশিংগী মফমদা অৱাবা ফোংদোকচরি। ওম শান্তি”।
প্রধান মন্ত্রী হয়েং বিহারগী বরাওনীদা চৎকনি

প্রধান মন্ত্রী শ্রী নরেন্দ্র মোদী হয়েং ২০১৯গী ফেব্রুৱরী ১৭তা বিহারদা চৎকনি। মহাক্না বরাওনীদা থুংলুগনি, মফম অদুদা মহাক্না বিহারগীদমক দিবেলপমেন্ত প্রোজেক্তশিংগী পরিং অমা হৌদোক্কনি। প্রোজেক্তশিং অসিনা অখন্ননা পতনা সহর অমসুং মনাক নকপা লমদমশিংদা কনেক্তিবিতী হেঙ্গৎহল্লগনি। প্রোজেক্তশিং অসিনা সহর অমসুং লমদম অসিদা ইনর্জী মরাং কাইনা ফংহল্লগনি। প্রোজেক্তশিং অসিনা ফর্তিলাইজর পুথোকপদসু ইনোৎ পীরগনি অমসুং বিহারদা মেদিকেল অমসুং সেনিতেসন ফেসিলিতীশিং হেঙ্গৎহল্লগনি। অর্বান দিবেলপমেন্ত অমসুং সেনিতেসন প্রধান মন্ত্রীনা পতনা মেত্রো রেল প্রোজেক্তকী উরেপ উয়ুং তমগনি মদুনা ত্রান্সপোর্ত কনেক্তিবিতীদা ইনোৎ অমা পীরগনি অমদি পতনা অমসুং নক্নবা মফমশিংগী মীয়ামশিংদা পুন্সি মহিং লায়থোকহল্লগনি। পতনাদা রিভর ফ্রন্ত দিবেলপমেন্তকী ফেজ-I প্রধান মন্ত্রীনা শঙ্গাগনি। প্রধান মন্ত্রীনা কর্মলিচাক সিৱেজ নেৎৱার্ক কিলোমীতর ৯৬.৫৪ হেঙ্গৎহন্নবা উরেপ উয়ুং তমগনি। প্রধান মন্ত্রীনা বার্হ, সুলতানগঞ্জ অমসুং নাওগাসিয়াদা সিৱেজ ত্রিৎমেন্ত প্লান্তশিংগা মরী লৈনবা থবকশিং হৌদোক্কনি। মহাক্না তোঙান তোঙানবা মফমশিংদা অমরুৎ প্রোজেক্ত ২২গীদমক উরেপ উয়ুংসু তমগনি। রেলৱেজ প্রধান মন্ত্রীনা মখাগী সেক্তরশিং অসিদা রেলৱে লাইনশিংগী ইলেক্ত্রিফিকেসনসু শঙ্গাগনি: · বরাওনী–কুমেদপুর · মুজাফরপুর–রাক্সোল · ফাতুহা–ইস্লামপুর · বিহারশারিফ–দানিয়াৱান থৌরম অসিদা রাঞ্চি–পতনা এ.সি. ৱীক্লী এক্সপ্রেসসু হৌদোক্কনি। ওইল এন্দ গ্যাস প্রধান মন্ত্রী মোদীনা জগদিশপুর–বরানাসি নেচরেল গ্যাস পাইপলাইনগী ফুলপুর তু পতনা স্ত্রেতচসু শঙ্গাগনি। মহাক্না পতনা সিতী গ্যাস দিস্ত্রীব্যুসন প্রোজেক্তসু শঙ্গাগনি। থৌরম অসিদা বরাওনী রিফাইনরী এক্সপান্সিয়ন প্রোজেক্তকী ৯ এম.এম.তি এ.ভি.য়ু.গী উরেপ উয়ুংসু তমগনি। প্রধান মন্ত্রীনা দুর্গাপুরদগী মুজাফরপুর অমসুং পতনা ফাওবগী পরাদিপ–হল্দিয়া–দুর্গাপুর এল.পি.জি. পাইপলাইন চাওথোকহনবগী উরেপ উয়ুং তমগনি। মহাক্না বরাওনী রিফাইনরীদা এ.তি.এফ. হাইদ্রোত্রিতিং য়ুনিৎ (ইন্দজেৎ)কীদমক উরেপ উয়ুংসু তমগনি। প্রোজেক্তশিং অসিনা সহর অমসুং লমদম অসিদা মতিক চাবা ইনর্জী ফংহল্লগনি। হকশেল প্রধান মন্ত্রীনা ছপ্রাগী সারন অমসুং পুর্নিয়াদা মেদিকেল কোল্লেজশিংগীদমক উরেপ উয়ুং তমগনি। প্রধান মন্ত্রীনা ভাগলপুর অমসুং গয়াদা সরকারগী মেদিকেল কোল্লেজশিং অপগ্রেদ তৌনবা উরেপ উয়ুংসু তমগনি। ফর্তিলাইজর্স প্রধান মন্ত্রীনা বরাওনীদা এমোনিয়া–য়ুরিয়া ফর্তিলাইজর কমপ্লেক্সকীদক উরেপ উয়ুংসু তমগনি। প্রধান মন্ত্রীনা বরাওনীদগী ঝার্খন্দদা চৎকনি মফমদুদা মহাক্না হজারিবাগ অমসুং রাঞ্চিদা চৎকনি।
প্রধান মন্ত্রীনা সংস্কৃত অমসুং হিন্দি স্কোলর, দাঃ রামা কান্ত শুকলা লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা সংস্কৃত অমসুং হিন্দি স্কোলর, দাঃ রামা কান্ত শুকলা লৈখিদবদা থম্মোই শোক্না নুংঙাইতবা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “সংস্কৃতী অমসুং হিন্দি সহিত্য মালেমদা মমল নাইদনা তেংবাংবীরম্বা দাঃ রামা কান্ত শুকলানা লৈখিদবদা য়াম্না নুংঙাইতবা ফাওই। অসিগুম্বা অৱাবা মতমসিদা মহাকপু নুংশিজবা অমসুং নক্নবা মীওইগী অৱাবদা শরুক য়াজরি। ওম শান্তি!”